הוועדה המיוחדת לבדיקת הערכות ומוכנות לרעידות אדמה, כנסת 17, פרוטוקול מספר 1, 2007-12-31 12:30

משה כחלון: שלום לכולם אני שמח לפתוח את הישיבה הראשונה של הוועדה המיוחדת לבדיקת היערכות ומוכנות לרעידות אדמה.

משה כחלון: כפי שידוע לכם יושבת ראש הכנסת הציעה שתקום ועדה לבדיקת המוכנות וועדת הכנסת אכן אישרה אותה.

משה כחלון: החברים בה הם חבר הכנסת אפרים סנה שיחד אתי ינהל אותה, אני אנהל אותה עד ה- 12 באפריל ומה- 13 ינהל אותה חבר הכנסת אפרים סנה.

משה כחלון: יחד אתנו חבר הכנסת אריה אלדד, חבר הכנסת בני אלון, חבר הכנסת יצחק בן ישראל, חבר הכנסת ג'מאל זחאלקה, חבר הכנסת מאיר פרוש.

משה כחלון: תפקיד הוועדה המיוחדת הוא לבחון באופן מקיף ויסודי את היערכות ומוכנות של המדינה ומסודותיה לרעידות אדמה.

משה כחלון: הוועדה תעסוק בבקרה ופיקוח על משרדי ממשלה, רשויות מקומיות וגופים נוספים האמונים על הנושא הזה.

משה כחלון: הוועדה תבחן את פרסום החקיקה הקיימת בנושא היערכות ומוכנות לרעידות האדמה, אך לא תעסוק בחקיקה.

משה כחלון: מועד סיום עבודתה, ב- 10 באוגוסט 2008, תשעה באב, עד אז נצטרך לסיים את עבודת הוועדה.

משה כחלון: אני רוצה להציג את אריאלה מלכה, מנהלת הוועדה, שמכירה את תחום ניהול הוועדות.

משה כחלון: מטרת הדיון היום, אני רוצה לקבוע יחד אתכם מתווה, יש מגוון רחב של נושאים, היו עשרות ועדות, יש לנו את החומר שלהם, יש עשרות גורמים שעוסקים בזה ויחד אתכם אני צריך לקבל החלטה באיזה כיוון אנחנו פועלים.

משה כחלון: יש אפשרות לשמוע את כל ראשי הוועדות שהיו, שכבר עבדו, שיציגו מה הם עשו.

משה כחלון: יש אפשרות נוספת שאנחנו נלך אליהם, יש אפשרות שנחליט לצאת לסיורים אצל הגופים האמונים, יש הרבה אפשרויות לכן הייתי מבקש לשמוע מכם מה הייתם מציעים כמתווה.

משה כחלון: אני באופן עקרוני מתכוון לערוך לפחות דיון אחד בשבוע בין שעה וחצי לשעתיים, כי זה בפרק זמן מוגבל ואני מניח שיהיו כמה דברים צפויים באמצע ובסך הכול לא מדובר בהרבה ישיבות.

משה כחלון: חבר הכנסת סנה בבקשה.

אפרים סנה: תפקיד הוועדה כפי שאני רואה אותו הוא לזעזע את הציבור בכך, שמה שצריך היה להיעשות לא נעשה.

אפרים סנה: זו התכלית.

משה כחלון: פואד בן אליעזר, שר התשתיות כתב מכתב חריף שהוא מוחה על הקמת הוועדה.

משה כחלון: הוא אמר שהם במשרד עובדים על זה ומשרד התשתיות ממונה על זה והוא ממונה מטעם הממשלה והתבצע גם תרגיל בנוכחות ראש הממשלה, תרגיל של ארבע שעות.

משה כחלון: ברגע שיהיה לי המכתב אני אדאג להעביר אותו.

אפרים סנה: פואד חבר טוב שלי, אבל מכתבו מעיד על היעדרותו מהשיעור באזרחות בו דיברו על הפרדת הרשויות.

אפרים סנה: תפקידנו לא להחליף את הממשלה אלא לבקר את הממשלה.

אפרים סנה: אם נגיע למסקנה שהכול נעשה והכול טוב, נשבח את כולם.

אפרים סנה: למרות שאני במיעוט מהקואליציה.

אפרים סנה: אבל אם יסתבר שהכול טוב גם אתם תגידו שהכול טוב.

אפרים סנה: לכן לפי דעתי מכיוון שכבר טחנו ודשו את הנושא אבל לא עשו, אני מציע שנביא בזה אחר זה את משרדי ממשלה שאמורים להיערך לזה, משרד התשתיות לאומיות, משרד הביטחון, הבריאות, המשרד לביטחון הפנים ואיכות הסביבה.

אפרים סנה: אולי גם בינוי ושיכון.

אפרים סנה: לעבור משרד משרד ולראות מה ההיערכות המעשית, לא התיאורטית, כמה תקציב יש לנושא בשנים 2008 ו- 2009.

אפרים סנה: יכול להיות שיבוא משרד עם קלסר נהדר אבל כשהיה צריך לחלק את המשאבים הוא לא נתן לזה אף שקל.

אפרים סנה: בסוף אנחנו נצטרך לעשות את הסיכום, את האיגום של המסקנות מהמשרדים האלה וזה יהיה דוח הוועדה.

משה כחלון: למי כפוף כיבוי אש?

אפרים סנה: משרד הפנים, גם הוא צריך לבוא.

בנימין אילון: כשקיבלתי את ועדת מדע הבנתי שבזמנו ועדת מדע טיפלה בזה.

בנימין אילון: אפילו היה פרופסור שמסר נפשו בנושא בדיון בוועדת מדע.

בנימין אילון: הוא היה מומחה מהטכניון ותוך שהוא מתעצבן על אי המוכנות, הוא נפטר.

משה כחלון: עכשיו אני מבין למה יש שני רופאים בוועדה.

משה כחלון: ..

בנימין אילון: אני רוצה להציע שתוגש בקשה מטעם הוועדה למ.מ.מ לאיסוף כל החומר שהיה, בשביל מה אנחנו צריכים לראיין את כולם?

אפרים סנה: ההגינות מחייבת לתת לכל משרד ממשלתי לדבר.

בנימין אילון: אני מדבר על חומר מוועדות קודמות, קודם שהמ.מ.מ.

בנימין אילון: יביאו את כל מה שהיה ולאן הגיעו, זה ימקד לנו את הדיון כי אני לא יודע מה עשו משרדי הממשלה ומהן הנקודות הרגישות שלהן יש את ההשלכות.

בנימין אילון: דבר שני, אני חושב שנגיע לשלב הזה של הממשלה צריך לזמן את פואד עצמו ודי במיידי, עם כל הידידות גם מבחינתי שלחתי לו פעמים אחרי שתי הרעידות האחרונות, חשבתי שוועדת מדע מטפלת בזה ושלחתי לו פעמיים הודעות מדוע הוא לא כינס את הוועדה שסוכם עליה שהוא יעשה כך וכל ולא הייתה תגובה.

אריאלה מלכה: הבנתי ששר התשתיות אמור להגיע אל הכנסת לועדה המשותפת פנים ומדע ב-21 בינואר

בנימין אילון: אז יכול להיות שאם הוא מגיע לנושא הזה נחבר את זה.

בנימין אילון: אבל חשוב לשמוע אותו כי מכול המשרדים האלה זה הכי שלו.

ג'מאל זחאלקה: אני מאד שמח שהוועדה הזו קמה.

ג'מאל זחאלקה: היא קמה בעקבות דברים שאמרתי בכנסת בנאומים בני דקה, דיברתי על הרעידות שהיו, על הסכנות ועל חוסר המוכנות.

ג'מאל זחאלקה: יושבת הראש לקחה את המושכות והחליטה מיד שהכנסת צריכה לעשות משהו.

ג'מאל זחאלקה: בהתחלה חשבה על דיון במליאה ואז החליטה את ההחלטה החשובה להקים את הוועדה הזו.

ג'מאל זחאלקה: תפקיד הוועדה כפול, מצד אחד לשבת על צוואר הממשלה, אני מבין שיש הרבה החלטות אני לא יודע מה היישום שלהן, אני יודע שהיישום לא טוב.

ג'מאל זחאלקה: הוקצו תקציבים לעניין, יש החלטות ורובן לא בוצעו.

ג'מאל זחאלקה: דבר שני להעלות את המודעות בציבור שזה דבר מאד חשוב, לזעזע את הציבור.

בנימין אילון: אין טעם לזעזע בלי דם.

ג'מאל זחאלקה: יש הרבה מה לעשות בקשר לציבור, אני לא רוצה להיכנס לגופו של עניין, אנחנו רוצים כמה דברים מהציבור, קודם כל לעניין עמידות הבתים אתה צריך שיתוף פעולה של הציבור.

ג'מאל זחאלקה: אני לא רוצה להיכנס לתכנים אני רק אומר מה הכתובות שלנו.

ג'מאל זחאלקה: אנחנו צריכים לקבל החלטות על בסיס ידע, ההצעה שהמ.מ.מ.מ יארגן לנו דוח מסודר ותמציתי נצטרך לשבת עם מומחים בנושא הזה.

משה כחלון: חבר הכנסת סנה הציע לשבת עם ראשי הוועדות שעבדו לאורך כל התקופה ולשמוע מהם את המסקנות מה הם עשו ומה הם מקצים לטובת עניין.

אריה אלדד: חבר הכנסת סנה הציע לקרוא למופקדים על המשרדים הממשלתיים.

אפרים סנה: אני אומר להביא את המנכ"לים.

משה כחלון: בדרך כלל במשרדים יש פקידים שממונים על הנושא.

אפרים סנה: המנכ"ל יביא את המומחה, אבל שיהיה ברמת מנכ"לים.

ג'מאל זחאלקה: לפני שאנחנו מגיעים למשרדים הממשלתיים אנחנו צריכים לדעת מה לשאול.

ג'מאל זחאלקה: אני מציע לקיים ישיבה או שתיים שהיא הערכת מצב, ואז נגיד להם מה סדר העדיפות ונתחיל עם השאלות.

משה כחלון: נגיד לכם איזה מנכ"לים מגיעים לכאן, יהיו אולי שני מנכ"לים בישיבה, שבוע קודם תקבלו את החומר הרלוונטי לאותו משרד ותלמדו אותו.

ג'מאל זחאלקה: אנחנו צריכים לשמוע מומחים.

בנימין אילון: לכן אמרתי מ.מ.מ.

בנימין אילון: אני רוצה לחזק את הדברים, זו ועדה לזמן קצר שהיושבת ראש רצתה שתקום, אז שתדאג לתת לך מישהו במ.מ.מ שילווה אותך בדבר הזה ויכין לנו חומר לקראת כל ישיבה עם כל מנכ"ל כדי שנדע מה לשאול.

ג'מאל זחאלקה: אותה הצעה לסכם במקום לראות מה עשו הוועדות שהיו לפנינו, שהמ.מ.מ.

ג'מאל זחאלקה: יסכם את הדברים בסיכום כללי.

בנימין אילון: יגישו חוברת לבקשתנו, ועדה זו וזו ישבה וסיכמה כך וכך, הם יביאו לנו את התקציר של כל הוועדות.

אריה אלדד: אני מציע שיהיה לרשות חברי הוועדה עותקים של הדוחות המסכמים שהגישו הוועדות, צריך לראות אותם וכשיבוא שר הפנים נשאל אותו על סעיף 14 בתוך הוועדה שהממשלה אימצה לפני שנתיים, מה עשית עד היום.

אריה אלדד: צריך לראות ברמה הפרטית.

אריה אלדד: נושא אחר שאני לא יודע מי צריך לתת עליו תשובה אולי מנכ"ל משרד ראש הממשלה אולי מנכ"ל משרד הביטחון.

אריה אלדד: ראיתי רעידות אדמה בעולם, הגעתי לחלק מהם מוקדם, נכון שמה שלא עשית קודם כבר לא רלוונטי אבל הבעיה המרכזית לאחר שהתרחשה רעידת האדמה זה חוסר השליטה המוחלט של ממשלה, של גורם באינטגרציה של כל הפעולות.

אריה אלדד: אנחנו צריכים לראות גם את הנדבך הזה לא רק את חיזוק הבניינים .

בנימין אילון: זה פיקוד העורף.

בנימין אילון: זה אותו בלגן של מלחמה, פלוס, פלוס.

אפרים סנה: זה בלגן של מלחמה בגדול, הייתי בטורקיה, הייתי סגן שר הביטחון, הגעתי לבסיס הצי הטורקי של מפקדת הצי ההגאי של הצי הטורקי, יושבים אדמירלים על הדשא תוהים ובוהים.

אפרים סנה: אנשים שלפני 48 שעות הייתה בידיהם עוצמה לכבוש את יוון וקפריסין.

אריה אלדד: צריך לדעת שזה מה שהולך לקרות.

בנימין אילון: הייתי עם אשתי ושתי בנותיי באיסטנבול כשהאדמה רעדה, אשתי חשבה שככה זה באיסטנבול...

אריה אלדד: צריך להביא את מי שיהיה מופקד מטעם רשות החירום הלאומית להבין אם הוא יודע מה הכפיפויות שלו.

אפרים סנה: יבוא וובה.

בנימין אילון: הכול מעוגן במסקנות, הכול קיים לכולם יש התייחסויות לרעידת אדמה אבל כל עוד לא חוו את זה לא יודעים.

ג'מאל זחאלקה: אפשר לצמצם נזקים.

משה כחלון: ראינו במקומות שהיו ערוכים והיו נזקים מזעריים.

משה כחלון: בארצות הברית למשל היו ששה הרוגים על אותה עוצמה של רעידה שהייתה בקהיר וגבתה אלפי הרוגים.

משה כחלון: יש חשיבות רבה למוכנות.

אריה אלדד: ביפן זה כל הזמן זז אבל הם בנו את הבתים בהתאם, הם בונים או מפלדה גמישה לגמרי או מנייר.

אריה אלדד: אז צריכים לנסוע קודם כל ליפן.

משה כחלון: רעידת אדמה באה בגלים, יש ארבע חמש שניות בין הגל הראשון והשני.

משה כחלון: יש גל רגיל שהוא זורק וגל שני שחותך ונקרא גל חתך.

משה כחלון: אם יש ארבע חמש שניות ויש ממ"דים עמידים.

אפרים סנה: מי שנכנס לתוך ממ"ד הוא יותר מוגן.

אריה אלדד: רק אי אפשר יהיה להוציא אותו.

אריה אלדד: ..

משה כחלון: צריך להגיע למצב שהגל הראשון יפעיל את ה"צבע אדום".

ג'מאל זחאלקה: זה קשור להוראות לאזרח איך להתנהג במקרה של רעידת אדמה.

אריה אלדד: צריך להתייחס גם לאפטר שוק, בטורקיה ראיתי שמצאו בניין עומד שהכניסו לבית החולים שדה לשם והרעידות הבאות שבאות ימים ושבועות אחר כך יכולים להפיל את הבניין, כולו היה סדוק.

בנימין אילון: צריך לזרז את העניין של המ.מ.מ, לוקח להם המון זמן.

אריה אלדד: אנחנו צריכים שהם יעשו אינטגרציה של הוועדות השונות כדי שנדע מה היו המסקנות, חיבור של הוועדות, כי במקום ליישם הקימו עוד ועוד ועדות.

אפרים סנה: בקביעת מועדי הישיבות להתחשב בוועדת חוץ וביטחון.

אריאלה מלכה: להשאיר את זה בימי שני?

בנימין אילון: הבעיה שאני יו"ר ועדה וביום שני אני בוועדות.

אריאלה מלכה: כן אבל ישיבות הועדות הן בד"כ בבקר ועל-כן אנו מציעים את הזמן 12-14

אפרים סנה: לא בזמן מליאה.

אפרים סנה: ושלא יגלוש לישיבות סיעה.

אפרים סנה: אריאלה בהחלט לכן הזמן הבטוח הוא בין 12:14:

אפרים סנה: אחרי הוועדוולפני ישיבות הסיעה והמליאה

משה כחלון: לסיכום, מנהלת הוועדה תפנה למ.מ.מ.

משה כחלון: על מנת לקבל חומר מרוכז שיכיל בתוכו בתמצית את כל המסקנות של כל הוועדות שעסקו בנושא, ועדות כנסת וועדות ממשלתיות, כל הוועדות הרלוונטיות שעסקו בנושא, כל חומר רלוונטי.

ג'מאל זחאלקה: היו ועדות שטיפלו במקרו.

ג'מאל זחאלקה: צריך לעשות אינטגרציה של כולן, שהיושבת ראש תיתן עדיפות להכנת החומר הזה.

משה כחלון: כשיהיה החומר נתחיל לעבוד, תודה לכולם הישיבה נעולה.